**Všeobecne záväzné nariadenie Obce Šišov č. 2/2017 o zavedení a poskytovaní elektronických služieb**



Obecné zastupiteľstvo Obce Šišov, v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov, zákona č. 305/2013 Z.z.
o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov,
a ustanovenia § 98b ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších právnych predpisov, uznieslo sa dňa 14.12.2017 na tomto všeobecne záväznom nariadení č. 2/2017 o zavedení
a poskytovaní elektronických služieb (ďalej len „VZN“) :

**§1 Predmet úpravy**

1. Účelom tohto VZN je umožniť právnickým osobám, fyzickým osobám a fyzickým osobám - podnikateľom (ďalej v texte len „právnickým a fyzickým osobám") uplatňovať výkon svojich práv a plnenie svojich povinností, vo vzťahu k Obci Šišov elektronicky, ako aj vybrané náležitosti výkonu verejnej moci elektronicky a elektronickej komunikácie obce Šišov voči právnickými
a fyzickými osobami v rozsahu právomoci obce Šišov podľa osobitných predpisov.

2. Elektronické služby zabezpečuje Obec Šišov prostredníctvom špecializovaného portálu na webovom sídle https://www.dcom.sk, ako aj ústredného portálu verejnej správy, prístupného na webovom sídle https://www.slovensko.sk.

3. Aktualizovaný zoznam elektronických služieb, ktoré obec Šišov poskytuje, ako aj ich popis
a návod na ich používanie sú uvedené na portáloch uvedených v bode 2.

**§2 Osobitné ustanovenia**

1. Pre využívanie elektronických služieb je nevyhnutná príslušná miera autorizácie
a autentifikácie podľa zákona o eGovernmente, pokiaľ pri jednotlivých elektronických službách nie je uvedené inak.

2. Ak sa vo všeobecne záväzných nariadeniach alebo iných predpisoch Obce Šišov vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a nasl. zákona o eGovernmente).

**§3 Záverečné ustanovenia**

1. Na tomto Všeobecne záväznom nariadení obce sa uznieslo obecné zastupiteľstvo v Šišove svojim uznesením dňa 14.12.2017

2. VZN č. 2 /2017 bolo vyvesené dňa 15.12.2017 na úradnej tabuli obce a nadobúda účinnosť dňa 01.01.2018.

V obci Šišov, dňa 15.12.2017